laion/Wikipedia-Exotic huggingface dataset:
1652

שנת 1652 היא השנה ה-52 במאה ה-17. זוהי שנה מעוברת, שאורכה 366 ימים. 1 בינואר 1652 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 6 באפריל – ההולנדים מייסדים תחנת אספקה שהפכה ברבות הימים לקייפטאון, דרום אפריקה 18 במאי – רוד איילנד היא המושבה הבריטית הראשונה בצפון אמריקה המאשרת חוק האוסר על עבדות 14 בפברואר – קאמי ד'אוסטן, דוכס טאלאר (נפטר ב-1728) 21 באפריל – מישל רול, מתמטיקאי צרפתי (נפטר ב-1719) 7 בפברואר – גרגוריו אלגרי, מלחין איטלקי (נולד ב-1582) 21 ביוני – איניגו ג'ונס, אדריכל (נולד ב-1573) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1652 התחילה ביום א' בשבט ה'תי"ב (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ' בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1652 לפי הלוח היוליאני Nothing. ילידי 1652‎ נפטרים ב-1652‎ מדיה וקבצים בנושא 1652 בוויקישיתוף
ג'יימס בגס

ג'יימס מונטגומרי בגס (באנגלית: James Montgomery Beggs;‏ 9 בינואר 1926 – 23 באפריל 2020) היה המנהל השישי של נאס"א, מ-10 ביולי 1981 עד 4 בדצמבר 1985. בגס מונה להיות מנהל נאס"א על ידי הנשיא רונלד רייגן, ונכנס לתפקידו ב 10 ביולי 1981. הוא המשיך למלא את התפקיד הזה עד 4 בדצמבר 1985, אז הוגש כנגדו כתב אישום בנוגע להונאה שנחשד בה לפני תקופת שירותו כמנהל נאס"א. מאוחר יותר בוטל כתב האישום והתובע הכללי של ארצות הברית התנצל בפני בגס. בגס התפטר באופן רשמי ב 26 בפברואר 1986, לאחר אסון הצ'לנג'ר. והכחיש שידע על הבעיות הקשורות לאסון. נולד בפיטסבורג, פנסילבניה שבארצות הברית. נפטר מאי ספיקת לב בבת'סדה, מרילנד ב-23 באפריל 2020. מדיה וקבצים בנושא ג'יימס בגס בוויקישיתוף מידע נוסף על בגס באתר נאס"א JAMES M. BEGGS James Beggs, NASA administrator in the 1980s, dies at 94, ‏25 באפריל 2020 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דניאל גולדין

דניאל גולדין (באנגלית: Daniel Saul Goldin נולד ב-23 ביולי 1940) הוא מהנדס מכונות ויזם יהודי אמריקאי, שהיה המנהל התשיעי של נאס"א. כיהן במשך התקופה הארוכה ביותר, כתשע וחצי שנים, מ-1 באפריל 1992 עד 17 בנובמבר 2001. גולדין נולד בניו יורק ב-1940, להורים יהודים. למד וסיים ב-1962 תואר ראשון בהנדסת מכונות בסיטי קולג' של ניו יורק. מיד עם סיום לימודיו נישא לג'ודי, ממנה גם נולדו לו שני ילדיו והחל לעבוד בנאס"א, בקליבלנד, אוהיו. עזב אחרי חמש שנים לחברה פרטית אמריקאית גדולה, TRW Space and Technology Group (אנ'), שמרכזה בקליפורניה. גולדין בילה בחברת ענק זו את 25 השנים הבאות, בעבודה בתוכניות צבאיות ומודיעיניות חסויות עבור צבא ארצות הברית תוך טיפוס בסולם הדרגות עד היותו למנכ"ל החברה. ב-1992, נשיא ארצות הברית דאז ג'ורג' בוש (האב) מינה אותו למנהל נאס"א והוא המשיך בתפקיד זה במשך כמעט עשור, גם תחת נשיאותם של ביל קלינטון וג'ורג' בוש (הבן). נודע כמנהל יעיל ותובעני. בתקופה בה ראו את נאס"א כגוף ביורוקרטי בזבזני, הוא הצליח להפחית את כוח האדם האזרחי העובד בה, בכשליש ולהקטין את מטה נאס"א בוושינגטון די. סי., בכמחצית. וכל זאת בלי פיטורין המוניים, אלא בהדרגה ובהסכמה. הגביר את שיתוף הפעולה בחלל עם רוסיה שלאחר פירוק ברית המועצות, כך שאסטרונאוטים אמריקאים טסו דרך קבע בתחנת החלל מיר הרוסית בעוד קוסמונאוטים רוסים טסים דרך קבע במשימות חלל אמריקאיות שונות ובראשן מעבורות החלל ותחנת החלל הבינלאומית. בתקופתו ביצעה נאס"א יותר מ-60 משימות של מעבורות החלל, כולל 11 טיסות של התוכנית המשותפת של מיר-מעבורת החלל. מדיה וקבצים בנושא דניאל גולדין בוויקישיתוף מידע נוסף על גולדין באתר נאס"א "Years Ago: Daniel Goldin Sworn in as NASA’s Ninth Administrator" "Goldin Stands by 'Faster, Better, Cheaper' Credo", דצמבר 1999 גולדין מדבר על עתיד חקר החלל, סרטון מיולי 2001 דניאל גולדין, באתר אנציקלופדיה בריטניקה (באנגלית)
1653

שנת 1653 היא השנה ה-53 במאה ה-17. זוהי שנה רגילה, שאורכה 365 ימים. 1 בינואר 1653 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 2 בפברואר – ייסוד העיר ניו אמסטרדם 1 באוקטובר – הפרלמנט של רוסיה מאשר את סיפוח אוקראינה 16 בדצמבר – אוליבר קרומוול הופך ללורד המגן של אנגליה, סקוטלנד ואירלנד 1 בספטמבר – יוהאן פכלבל, מלחין גרמני (נפטר ב-1706) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1653 התחילה ביום י"ג בשבט ה'תי"ג (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ג' בשבט). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1653 לפי הלוח היוליאני Nothing. ילידי 1653‎ נפטרים ב-1653‎ מדיה וקבצים בנושא 1653 בוויקישיתוף
ריצ'רד טרולי

ריצ'רד הריסון טרוּלי (באנגלית: Richard Harrison Truly;‏ 12 בנובמבר 1937 – 27 בפברואר 2024) היה תת-אדמירל בצי האמריקאי, אסטרונאוט והמנהל השמיני של נאס"א, בשנים 1989–1992. בוגר בהנדסה אווירונאוטית מהמכון הטכנולוגי של ג'ורג'יה מ-1959. בתום לימודיו התגייס טרולי לצי האמריקאי. סיים את לימודיו בבית הספר לטיסה של הצי האמריקאי ב-7 באוקטובר 1960. לאחר מכן הוצב בטייסת הקרב מס' 33, שם הטיס מטוסי F-8 קרוסיידר על סיפון ה-USS אינטרפיד ואנטרפרייז, וביצע יותר מ-300 נחיתות על נושאת מטוסים. בין 1963 ל-1965 היה תלמיד ולאחר מכן מדריך בבית הספר לטייסי מחקר אירוספייס של חיל האוויר האמריקאי בבסיס חיל האוויר אדוארדס. ב-1965 היה בין הראשונים שנבחרו כאסטרונאוטים צבאיים לתוכנית המעבדה הלוויינית המאוישת, תוכנית של הצבא האמריקאי לבניית תחנת חלל מאוישת לצורכי ריגול. תוכנית זו בוטלה ב-1969. באוגוסט 1969 הפך לאסטרונאוט של נאס"א. היה חבר בצוות התמיכה באסטרונאוטים וקאפ-קום בשלוש המשימות המאוישות של סקיילאב (1973) ובמשימת אפולו-סויוז (1975). היה טייס באחד הצוותים שניסו את מערכת הנחיתה של המעבורת בשלבי הניסוי, כאשר שוחררה באוויר מעל גבו של מטוס בואינג 747 במהלך שנת 1977. לאחר מכן הוצב כטייס גיבוי של STS-1. לאחר מכן היה טייס במשימת STS-2. במשימה STS-8 היה מפקד המעבורת. עזב את נאס"א בשנת 1983. בתום שירותו בנאס"א התמנה לתפקיד מפקד פיקוד החלל של הצי, שנוסד בשנת 1983, והיה הראשון שנשא בתפקיד זה. ב-1986, לאחר אסון מעבורת החלל צ'לנג'ר, חזר לנאס"א והתמנה לתפקיד מנהל שותף לטיסות חלל. בתפקיד זה שיקם ובנה מחדש את תוכנית מעבורת החלל של נאס"א. תהליך זה הסתיים בשיגור מעבורת החלל דיסקברי בשנת 1988. בין 1989 ל-1992 כיהן בתפקיד מנהל נאס"א. לאחר שסיים את תפקידו כמנהל נאס"א, התמנה לתפקיד סגן נשיא המכון הטכנולוגי של ג'ורג'יה ומנהל מכון המחקר של המכון, באטלנטה. בשנת 1997 התמנה למנהל המעבדה הלאומית לאנרגיה מתחדשת של מחלקת האנרגיה בממשלת ארצות הברית. הוא כיהן בתפקיד זה עד סוף 2004. לאחר מכן כיהן כדירקטור בשלוש חברות העוסקות בתחום האנרגיה ושירותים טכניים. היה חבר בוועדה למדיניות הגנה, וועדת המדע של צבא היבשה, וועדת מושל קולורדו למדע וטכנולוגיה, וחבר בחבר הנאמנים של אוניברסיטת ריג'יס. חבר באקדמיה הלאומית להנדסה של ארצות הברית. נפטר ב-27 בפברואר 2024 בגיל 86. היה נשוי עד מותו לקולין קודי הנר, ונולדו להם שלושה ילדים. מדליית האזרח הנשיאותית (1989) אות השירות הראוי לציון של נאס"א (פעמיים) אות המנהיגות הבולטת של נאס"א אות השירות יוצא הדופן של נאס"א (פעמיים) אות טיסת החלל של נאס"א (פעמיים) מדליית השירות המצוין של מחלקת ההגנה אות השירות ההגנה הראוי לציון של משרד ההגנה צלב התעופה המצוינת דוקטור לשם כבוד במדעים ממכללת מילסאפ ואוניברסיטת דיקנס דוקטור לשם כבוד בהנדסה מבית הספר למכרות של קולורדו והמכון הטכנולוגי סטיבנס. ועוד אותות וגביעים מארגונים אזרחיים שונים. מדיה וקבצים בנושא ריצ'רד טרולי בוויקישיתוף ריצ'רד טרולי באתר נאס"א (באנגלית) מידע נוסף על טרולי, באתר נאס"א (באנגלית) איתי נבו, האסטרנואוט הראשון שניהל את נאס"א, במדור "היום לפני במדע" באתר של מכון דוידסון לחינוך מדעי, 4 במרץ 2024 Cap Com, קיצור של Capsule Communicator, האדם במרכז הבקרה הקרקעי המבצע את התקשורת עם צוות החללית. NREL Director Richard Truly Announces Retirement Plans, באתר NREL,‏ 8 ביוני 2004 Richard H. Truly, באתר Forbes
1654

שנת 1654 היא השנה ה-54 במאה ה-17. זוהי שנה רגילה, שאורכה 365 ימים. 1 בינואר 1654 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 15 באפריל – אנגליה והולנד חותמות על חוזה שלום 7 ביוני – לואי ה-14 מוכתר למלך צרפת 16 ביוני – המלכה כריסטינה משוודיה מוותרת על כס המלוכה 20 ביולי – על פי הברית האנגלו-פורטוגזית פורטוגל תהיה תחת שליטה אנגלית 22 באוגוסט – יעקב ברסימסון, המהגר היהודי הראשון לניו אמסטרדם, מגיע בספינה מהולנד 25 באוגוסט – קרב אראס בין צבאות צרפת וספרד הרסקול ברוסיה 13 בינואר – רבי דוד ניטו, רב בקהילה הספרדית בלונדון, מחבר 'כוזרי שני' (נפטר ב-1728) 1 ביולי – לואי ז'וזף דה בורבון, הדוכס מוונדום, מפקד בצבא צרפת במלחמת תשע השנים ובמלחמת הירושה הספרדית, מרשל צרפת והדוכס השלישי מוונדום (נפטר ב-1712) 27 בדצמבר – יאקוב ברנולי, מתמטיקאי שווייצרי (נפטר ב-1705) 8 בפברואר – ז'אן לואי גז דה בלזאק, סופר צרפתי (נולד ב-1597) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1654 התחילה ביום כ"ב בטבת ה'תי"ד (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-י"ב בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1654 לפי הלוח היוליאני Nothing. ילידי 1654‎ נפטרים ב-1654‎ מדיה וקבצים בנושא 1654 בוויקישיתוף
חינוכית 23

האם התכוונתם ל... כאן חינוכית – ערוץ טלוויזיה אשר מחליף את פעילותה של הטלוויזיה החינוכית הישראלית החל מאוגוסט 2018, משדר את תוכני החינוכית מהארכיון ומחזיק בזכויות היוצרים לתכני החינוכית, מפיק עונות חדשות לתוכניות החינוכית ומפיק תכנים חדשים. כיום משדר באפיק 80 בהוט, יס, פרטנר וסלקום. הטלוויזיה החינוכית הישראלית – תחנת טלוויזיה אשר פעלה 52 שנים ואשר הוקצה לה האפיק הייעודי באפיק 23 שהוחלף בכאן חינוכית, בנוסף לשידוריה בערוצים נוספים שאינם בשליטתה.
ערוץ 23

האם התכוונתם ל... כאן חינוכית – ערוץ טלוויזיה אשר החליף את הטלוויזיה החינוכית הישראלית באוגוסט 2018. כיום משדר באפיק 80. הטלוויזיה החינוכית הישראלית – ערוץ טלוויזיה אשר פעל 52 שנים, חלקן הגדול באפיק 23 שהוחלף בכאן חינוכית ערוץ הקומדיות הקלאסיות – ערוץ טלוויזיה נוסטלגי שמשדר קומדיות מצבים ישנות באפיק 23 ב-HOT.
1655

שנת 1655 היא השנה ה-55 במאה ה-17. זוהי שנה רגילה, שאורכה 365 ימים. 1 בינואר 1655 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 25 במרץ – כריסטיאן הויגנס גילה את טיטאן, הירח הגדול ביותר של שבתאי 20 ביולי – נחנך בניין העירייה של אמסטרדם, אשר החל מ-1808 היה לארמון המלכותי של אמסטרדם 31 ביולי – הצבא הרוסי כובש את וילנה במהלך מלחמת רוסיה-פולין 24 בנובמבר – קרל האחד עשר, מלך שוודיה (נפטר ב-1697) 24 באוקטובר – פייר גסנדי, פילוסוף, תאולוג נוצרי, אסטרונום ומתמטיקאי צרפתי (נולד ב-1592) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1655 התחילה ביום ג' בשבט ה'תט"ו (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"ב בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1655 לפי הלוח היוליאני Nothing. ילידי 1655‎ נפטרים ב-1655‎ מדיה וקבצים בנושא 1655 בוויקישיתוף
פיטר פירס

פיטר נוויל ליוארד פירס (אנגלית: Sir Peter Neville Luard Pears; ‏22 ביוני 1910, פרנהאם, סאריי, אנגליה - 3 באפריל 1986, אלדבורו, אנגליה) היה זמר טנור אנגלי וחברו לחיים של המלחין בנג'מין בריטן. פירס למד מוזיקה בקבל קולג', אוקספורד והיה נגן עוגב בהרטפורד קולג', אך עזב לפני קבלת התואר. בהמשך למד פיתוח קול ושירה במשך שני סמסטרים בקולג' המלכותי למוזיקה. פיטר פירס פגש את בריטן בשנת 1934, כשהיה חבר ב"זמרי ה-BBC". פירס ובריטן הופיעו ברסיטל המשותף הראשון שלהם בשנת 1937 בבאליול קולג', אוניברסיטת אוקספורד. לאחר מכן נסעו יחד לאמריקה. בשובם, ביצעו יחד את "שבע הסונטות של מיכלאנג'לו" שחיבר בריטן, בוויגמור הול בלונדון, ואחר כך הקליטו אותן לחברת EMI, הקלטתם המשותפת הראשונה. רבות מיצירותיו של בריטן מכילות תפקיד ראשי לטנור, שנכתב במיוחד בשביל פירס. בין אלה הנוקטורן, הסרנדה לטנור, קרן וכלי קשת, המזמורים, האופרות "פיטר גריימס" ו"אלברט הרינג" (תפקידים ראשיים), "אוון וינגרייב" (סר פיליפ וינגרייב), "בילי באד" (קפטיין ויר), "טבעת החנק" (קווינט), "מוות בוונציה" (אשנבאך) ושלושת ה"משלים כנסייתיים". פירס היה שותף לכתיבת הליברית ל"חלום ליל קיץ" ויצר בו אחד מתפקידיו הקומיים המעטים: כפלוט מתקן המפוחים הציג פרודיית דראג של ג'ואן סאת'רלנד בסצנת השיגעון של "לוצ'יה די למרמור". קולו היה שנוי במחלוקת, יוצא דופן מבחינה ווקאלית, שתואר כ"יבש" ו"לבן". נאמר עליו, באכזריות, שהיה לו צליל אחד טוב, מי טבעי, טרצה מעל הדו האמצעי, ומשום כך האריה המכרעת של "פיטר גריימס", "עכשיו הדובה הגדולה והפליאדות", כתובה בעיקר על הצליל הזה. איכות קולו לא התאימה להקלטות, אבל אין ספק, שהצטיינה בארטיקולציה ובגמישות קולית, שבריטן ידע לנצל. הופעתו הראשונה הייתה במטרופוליטן אופרה באוקטובר 1974 בתפקיד אשנבאך ב"מוות בוונציה". הוא שר בקביעות בקובנט גארדן ובבתי אופרה אחרים חשובים באירופה ובארצות הברית. פירס היה גם פרשן בעל שם ללידר של שוברט, על פי רוב עם בריטן כמלווה, והצטיין כמטיף (תפקיד האוונגליסט) בפאסיונים של באך. פירס קיבל תואר אבירות ב-1978. פיטר פירס נקבר בחצר הקבורה של כנסיית סיינט פיטר וסיינט פול באלדבורג, סאפוק, אנגליה, וקברו צמוד לזה של בנג'מין בריטן. מדיה וקבצים בנושא פיטר פירס בוויקישיתוף פיטר פירס, במסד הנתונים הקולנועיים IMDb (באנגלית) פיטר פירס, באתר AllMusic (באנגלית) פיטר פירס, באתר MusicBrainz (באנגלית) פיטר פירס, באתר Discogs (באנגלית) פיטר פירס, באתר Songkick (באנגלית) תמונות של פיטר פירס פיטר פירס, באתר "Find a Grave" (באנגלית) פיטר פירס, באתר אנציקלופדיה בריטניקה (באנגלית)
כיצד לשרוד מתקפה גרעינית (חוברת)

"כיצד לשרוד מתקפה גרעינית" (באנגלית: Survival Under Atomic Attack) היא חוברת שפרסמה ממשלת ארצות הברית במהלך המלחמה הקרה. פרסום החוברת נבע מהחשש שברית המועצות תתקוף את ארצות הברית בנשק גרעיני. החוברת הכילה מידע ועצות לאזרח מה עליו לעשות במקרה של מתקפה גרעינית. החוברת פורסמה בשנת 1950, שנה לאחר שפוצצה ברית המועצות בפעם הראשונה פצצת אטום, והכילה הסברים כיצד להתגונן, כיצד להגן על האוכל והשתייה וכיצד להגן על הבית. בחוברת מוסבר כיצד למנוע כוויות וכיצד לפעול במקרה של חשיפה לקרינה. החוברת מתבססת על חישובים הנוגעים להשפעות שיש לכלי הנשק החלשים יחסית של אותה תקופה (20 קילוטון TNT). לכן רוב המידע שבחוברת כבר מיושן. החוברת פורסמה לפני שבוצעו מחקרים מקיפים על אודות ההשלכות של נשק גרעיני על אזורים מיושבים. ארבעת העמודים שבמרכז החוברת (15–18) ניתנים לתלישה במטרה לשמור אותם זמינים ולשנן אותם בעל פה. נשק גרעיני לא ישמיד את כדור הארץ פצצת אטום אוצרת בחובה יותר מוות והרס מכל דבר שידעה האנושות. ברם, כוח הפצצה הכולל עדיין מוגבל מאוד. אפילו פצצות מימן לא מסוגלות להשמיד את כדור הארץ או להרוג את כל הנקרה בדרכן בשל רדיואקטיביות. הכפלת עוצמת הפצצה אינה מכפילה את הנזק פצצות אטום מודרניות מסוגלות לגרום נזק כבד עד מרחק של 2 מיילים אולם הכפלת עוצמת הפצצה תגדיל את טווח הנזק רק ל-2.5 מיילים ולא תכפילו. על מנת להכפיל את הטווח ל-4 מיילים יהיה צורך בנשק בעל עוצמה הגדולה פי 8. רדיואקטיביות אינה הסכנה הגדולה ביותר של הפצצה בעת פיצוץ גרעיני הסכנות הגדולות ביותר הנשקפות לאדם ולבעלי חיים הן מהדף ומחום. רדיואקטיביות כשלעצמה תגרור רק כמות קטנה יחסית של מתים ופצועים. קיים סיכוי גדול להחלים מחשיפה לקרינה משמעותית. 1. נסה להתמגן אם הזמן מצוי ברשותך, רד אל מחסן או אל תחנת רכבת תחתית. אם אתה נמצא בחוץ, חפש מקלט לצד בניין או קפוץ לתוך גומחה זמינה. 2. פול ארצה על מנת לא להיטלטל ולהקטין את הסכנה שבהיפגעות מחפצים נופלים ומתעופפים, השתטח על הקרקע ליד בסיס קיר או באזור מוגן. 3. הסתר את פניך בזרועותיך בעודך שוכב, כסה את עיניך בעזרת מרפקך. הדבר יגן על פניך מפני כוויות, ימנע עיוורון זמני ויגן עליך מפני חפצים מעופפים ורסס. 4. אל תמהר לצאת החוצה מיד לאחר הפצצה לאחר הפצצה, המתן מספר דקות ואז צא ועזור להילחם באש המשתוללת. לאחר פיצוץ גרעיני המתן לפחות שעה על מנת לאפשר לקרינה לדעוך. 5. אל תסתכן בשתיית נוזלים ובאכילת מזון אשר אוחסנו במכלים לא אטומים על מנת למנוע הרעלה רדיואקטיבית או מחלה, בחר בקפידה את המזון והשתייה. אם הנך סבור שהמזון נגוע, שתה נוזלים מבקבוקים ואכול שימורים. 6. אל תפצח בשמועות בבלבול אשר שורר לאחר הפצצה, שמועה אחת עשויה לגרור בהלה שתעלה בחייך. 1. נסה למגן את ביתך מפני אש אל תאפשר לזבל להיערם ושמור נייר טואלט במכלים סגורים. בהישמע צפירה, עשה כל שביכולתך למנוע ניצוצות על ידי סגירת התקנים תלויי נפט וכיבוי להבות. 2. דע את ביתך דע מהו החלק הבטוח ביותר במרתף שלך וכיצד להגיע ממקום למקום במהירות הגדולה ביותר. 3. דאג שיהיו ברשותך עזרה ראשונה ואספקה דאג לפנס, לרדיו, לציוד עזרה ראשונה ולאספקה של שימורים. 4. סגור את כל החלונות והדלתות והגף את התריסים אם ברשותך זמן בהישמע הצפירה, סגור את הבית במטרה למנוע כניסת ניצוצות אש ונשורת רדיואקטיבית ולהפחית את הסיכוי להיחתך על ידי זכוכיות מתנפצות. 5. השתמש בטלפון רק בשעת חירום אמיתית אל תשתמש בטלפון אלא אם הדבר נחוץ בהחלט. השאר את הקווים זמינים לתקשורת חירום ולתקשורת גורמי ההצלה. מקלט גרעיני מלחמה גרעינית השפעות פיצוץ גרעיני התכופף והתכסה שרדנות הטקסט מתורגם (בעברית) הטקסט המלא של החוברת (באנגלית)
1657

שנת 1657 היא השנה ה-57 במאה ה-17. זוהי שנה רגילה, שאורכה 365 ימים. 1 בינואר 1657 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 20 באפריל – יהודי ניו אמסטרדם זוכים בחופש הדת 1 ביוני – הקווייקרים הראשונים מגיעים לניו אמסטרדם (ניו יורק) 11 בפברואר – ברנאר דה פונטנל, פילוסוף ומדען צרפתי (נפטר ב-1757) 2 באפריל – פרדיננד השלישי, קיסר האימפריה הרומית הקדושה (נולד ב-1608) 6 באוגוסט – בוגדן חמלניצקי, מנהיג מרד הקוזאקים של 1648 ומחוללן של גזירות ת"ח-ת"ט נגד היהודים (נולד ב-1595) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1657 התחילה ביום כ"ו בטבת ה'תי"ז (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ט"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1657 לפי הלוח היוליאני Nothing. ילידי 1657‎ נפטרים ב-1657‎ מדיה וקבצים בנושא 1657 בוויקישיתוף
1658

שנת 1658 היא השנה ה-58 במאה ה-17. זוהי שנה רגילה, שאורכה 365 ימים. 1 בינואר 1658 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 17 בינואר – שמשון ורטהיימר, יהודי החצר של קיסרי אוסטריה (נפטר ב-1724) 22 באפריל – ג'וזפה טורלי, ויולן, כנר ומלחין איטלקי (נפטר ב-1709) 3 בספטמבר – אוליבר קרומוול, הלורד פרוטקטור שעמד בראש הרפובליקה הבריטית (נולד ב-1599) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1658 התחילה ביום ז' בשבט ה'תי"ח (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"ו בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1658 לפי הלוח היוליאני Nothing. ילידי 1658‎ נפטרים ב-1658‎ מדיה וקבצים בנושא 1658 בוויקישיתוף
גלריית סמלי אירופה

גלריית סמלי מדינות אירופה: המילה רפובליקה רשומה באות V ולא ב-U (שלא קיימת כחלק מהאלפבית הלטיני הקלאסי), כמקובל בכתובות ובהרלדיקה. קיצור ל"In my defens God me defend" (אנ'), "להגנתי אלוהים הוא מגיני" הסמל אינו משמש כסמלה הרשמי של טורקיה, אולם הוא מופיע על תעודות זהות ודרכונים רשמיים של המדינה. הסמל מוכר כסמל העיר על ידי הרשויות האוקראיניות, שממשיכות לראות בה ובחצי האי קרים כולו כשטח אוטונומי שכבוש בידי רוסיה. הרשויות הרוסיות ששולטות בעיר בפועל ביטלו את השימוש בסמל ב-3 ביולי 2019. דה יורה, כחלק מאוקראינה דה פקטו, כחלק מרוסיה (ללא הכרה בין לאומית)
1660

שנת 1660 היא השנה ה-60 במאה ה-17. זוהי שנה מעוברת, שאורכה 366 ימים. 1 בינואר 1660 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 23 בפברואר – קארל האחד-עשר מוכתר כמלך שוודיה 29 במאי – הרסטורציה האנגלית: הכתר האנגלי חוזר לבית סטיוארט וצ'ארלס השני עולה על כס המלכות יסוד החברה המלכותית של לונדון לשיפור הידע במדעי הטבע, זוהי אגודה מדעית הפעילה ברציפות מאז אותה שנה, ומשמשת כאקדמיה למדעים של בריטניה. היא מהווה את אחת האגודות המדעיות הוותיקות והמשפיעות ביותר בעולם. 2 במאי – אלסנדרו סקרלטי, מלחין בארוקי (נפטר ב-1725) 28 במאי – ג'ורג' הראשון מלך בריטניה (נפטר ב-1727) 7 ביוני – ג'ורג' הראשון, מלך בריטניה (נפטר ב-1727) 6 באוגוסט – דייגו רודריגס דה סילבה אי ולסקס, צייר ספרדי (נולד ב-1599) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1660 התחילה ביום כ"ז בטבת ה'ת"ך (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-י"ז בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1660 לפי הלוח היוליאני Nothing. ילידי 1660‎ נפטרים ב-1660‎ מדיה וקבצים בנושא 1660 בוויקישיתוף
1661

שנת 1661 היא השנה ה-61 במאה ה-17. זוהי שנה רגילה, שאורכה 365 ימים. 1 בינואר 1661 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 1661 היא שנה פלינדרומית, היחידה במאה ה-17. השנה הפלינדרומית הקודמת לה היא 1551, והבאה אחריה היא 1771. 30 בינואר – טקס הוצאה להורג לאחר המוות נערך לאוליבר קרומוול, 3 שנים לאחר מותו 23 באפריל – צ'ארלס השני מלך אנגליה, מוכתר בכנסיית וסטמינסטר 16 ביולי – השטרות הראשונים באירופה מונפקים על ידי הבנק השוודי סטוקהולם בנקו גיום פרנקו אנטון, המרקיז דה לופיטל, מתמטיקאי צרפתי (נפטר ב-1704) הרב יעקב ריישר 2 בספטמבר – גאורג בהם, נגן עוגב ומלחין גרמני (נפטר ב־1733) 9 במרץ – הקרדינל מזראן, מדינאי צרפתי (נולד ב-1602) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1661 התחילה ביום י"א בשבט ה'תכ"א (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-א' בשבט). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1661 לפי הלוח היוליאני Nothing. ילידי 1661‎ נפטרים ב-1661‎ מדיה וקבצים בנושא 1661 בוויקישיתוף
טמפה (יוון)

טמפה (ביוונית Τέμπη; ביוונית עתיקה נהגה tempe, ביוונית מודרנית Témbi) הוא עמק בצפון תסאליה שביוון, בין הר אולימפוס בצפון והר אוסה בדרום. בשנת 2023 התרחשה באזור תאונת רכבת בה נהרגו 57 נוסעים ו-85 נפצעו. אורך העמק 10 קילומטרים, רוחבו בכמה מקומות מצטמק עד כדי 25 מטרים לערך, ולו מצוקים המתנשאים לגובה של 500 מטרים בקירוב. נהר פיניוס זורם דרכו אל הים האגאי. העמק התפרסם על ידי משוררי יוון העתיקה כמקום משכנם של אפולון והמוזות. בגדה הימנית של הנהר ניצב מקדש לאפולון, שסמוך לו לוקטו עלי הדפנה מהם נשזרו זרי המנצחים במשחקים הפיתיים. עמק טמפה היה לפנים גם משכנו של אריסטאיוס, בנם של אפולון וקירנה; כאן רדף אחר אורידיקה, אשת אורפיאוס, אשר במנוסתה הוכשה על ידי נחש ומתה. במאה ה-13 הוקמה בעמק כנסייה לכבוד פאראסקווי הקדושה. למעבר טמפה חשיבות אסטרטגית רבה, מאחר שהוא הנתיב הראשי מלאריסה דרך ההרים אל חוף הים, ועל כן היה זירה לקרבות רבים במהלך תולדותיה של יוון. ניתן לעוקפו דרך מעבר סרנטופורו הארוך יותר. ב-480 לפנה"ס ניסו 10,000 הופליטים יוונים לבלום את פלישת חשיארש הראשון, אך הפרסים עקפו את הכוח היווני בעוברם דרך סרנטופורו. ב-169 לפנה"ס, במהלך המלחמה המקדונית השלישית, פרצו הרומאים את קווי ההגנה של פרסאוס מלך מוקדון במקום, ואחר כך ניצחו אותו בקרב פידנה. במהלך מרד אנדריסקוס ב-148 לפנה"ס, היה המעבר אחת מזירות הלחימה. במקום זה ניטשו קרבות גם בעת פלישות הברברים, שהביאו לקץ השלטון הרומי ביוון, ובתקופות בהן היה האזור בשליטת האימפריה הביזנטית והאימפריה העות'מאנית. כיום מוכר מעבר טמפה ליוונים בעיקר בשל הכביש הגרוע העובר דרכו ובשל תאונות הדרכים המחרידות שנגרמו עקב כך, כמו התאונה ב-2003, בה קיפחו את חייהם תלמידי כיתה שלמה מבית ספר באימתיה. הערים טמפי באריזונה וטמפי בניו סאות' ויילס נקראות על שמו של העמק. זהו גם שמה של חווה בכף המזרחי של דרום אפריקה, שסמוך לה מצויות חוות נוספות הנקראות "אולימפוס" ו"אוסה". הערוץ במבט מן הנהר גשר תלוי המוליך אל המנזר מנזר אגיה פאראסקווי מדיה וקבצים בנושא טמפה בוויקישיתוף טמפה, באתר אנציקלופדיה בריטניקה (באנגלית)
חצרמות (דמות מקראית)

חֲצַרְמָוֶת הוא דמות מקראית המופיעה בספר בראשית, כבנו השלישי של יקטן ואחיהם של אַלְמוֹדָד, אֲבִימָאֵל, שָׁלֶף, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב. במקרא ישנם שמות רבים המסתיימים במרכיב ”מות”, לדוגמה: עזמות, מרמות ושמירמות. יש הסוברים כי חצרמות הוא שמו של מקדש על שם האלה מות. חצרמות בדומה לאחיו ולאבותיו גם הוא שם של עם שהתגורר במזרח תימן על הגבול עם מחוז עומאן של היום. שמו של המחוז בתימן, חצרמוות השתמר גם היום. ספר בראשית, פרק י', פסוק כ"ז אהרון ראובני, ערבים ויהודים בצדם, מאזניים, גיליון קכ"ט, א', תש"ז 40-33. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
1662

שנת 1662 היא השנה ה-62 במאה ה-17. זוהי שנה רגילה, שאורכה 365 ימים. 1 בינואר 1662 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 26 באפריל – מארי לואיז ד'אורליאן, רעייתו של קרלוס השני, מלך ספרד (נפטרה ב-1689) 30 באפריל – מרי השנייה מלכת אנגליה (נפטרה ב-1694) 7 במאי – לוקרציה אורסינה ויזאנה, מלחינה, נגנית עוגב וזמרת איטלקייה (נולדה ב-1590) 19 באוגוסט – בלז פסקל, מתמטיקאי ופילוסוף צרפתי (נולד ב-1623) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1662 התחילה ביום כ' בטבת ה'תכ"ב (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-י' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1662 לפי הלוח היוליאני Nothing. ילידי 1662‎ נפטרים ב-1662‎ מדיה וקבצים בנושא 1662 בוויקישיתוף